**Pravno-informacijski center – PIC, Ljubljana in Regijski NVO center JV Slovenije**

**organizirata**

**DAN ZA OKOLJE IN PROSTOR**

**in vabita nevladne organizacije, civilne iniciative in druge zainteresirane,**

**da v sredo, 9. 4. 2014, v Klubu LokalPatriot (Glavni trg) Novo mesto**

* **izkoristijo pravno svetovanje s področja varstva okolja in urejanja prostora ter se udeležijo:**
* **predstavitve stanovanjskih kooperativ**
* **predavanja Osnove okoljske zakonodaje**
* **predstavitve projekta COHEIRS**

**Vsi dogodki so brezplačni, potrebna je predhodna prijava na** [**povezavi**](https://docs.google.com/forms/d/14dwy3XgvGeofxbwXjyIg3rdlzpQ2Rv83Ziqtz3DFvqE/edit)**.**

**Dodatne informacije**: [pic@pic.si](mailto:pic@pic.si) in [drpdnm@gmail.com](mailto:drpdnm@gmail.com)

**Pravno svetovanje s področja varstva okolja in prostorskega načrtovanja**

bo potekalo dne **od 12. do 16. ure**. Pravno svetovanje vključuje svetovanje lokalnim okoljskim in prostorskim nevladnim organizacijam in civilnim iniciativam glede problematike, s katero se soočajo v svojih prizadevanjih, in o možnostih pravnega ukrepanja pri tem. Pravno svetovanje je brezplačno. Izvajalka bo Senka Vrbica iz Pravno-informacijskega centra nevladnih organizacij – PIC.

**Stanovanjske kooperative – neprofitna najemna stanovanja stanovanjskih kooperativ**

Predstavitev bo potekala **od 16. do 17.** ure**.** Predstavljen bomodel stanovanjske kooperative kot način zagotovitve stanovanjskega problema z neprofitnim najemom in primeri precej razširjene prakse stanovanjskih kooperativ iz tujine, nadalje pa tudi prednosti neprofitnega najema v okviru stanovanjske kooperative in kako operativno to realizirati. Model stanovanjskih kooperativ je posebej zanimiv za tiste, ki iščejo nove načine bivanja in življenjskega stila. Izvajalec bo Blaž Habjan, Zavod Tovarna.

**Osnove okoljske zakonodaje in prostorskega načrtovanja**

bo potekalo **od 17. do 19. ure.** Predstavljen bo pomen nevladnih organizacij s področja varstva okolja in urejanja prostora in možnost pridobitve statusa delovanja v javnem interesu. Kot primer dobre prakse prizadevanj NVO na področju naravovarstva bodo predstavljeni zaključki projekta COHEIRS, ki ga je s partnerji izvajalo Društvo za razvijanje prostovoljnega dela Novo mesto. Zaključke bo predstavil Tomaž Golob. V nadaljevanju bodo predstavljene osnove okoljske zakonodaje z vidiki prostorskega načrtovanja in njune prepletenosti, možnosti vključevanja javnosti in nevladnih organizacij v postopke in pravna sredstva.

Na koncu pa bomo razpravljali tudi o lokalni problematiki. Izvajalki bosta Senka Vrbica, Pravno-informacijski center nevladnih organizacij – PIC in Maja Žunič Fabjančič, Regijski NVO center.

**Dan za okolje in prostor** je organiziran v sodelovanju z [Regijskim NVO centrom Novo mesto](http://www.nevladnik.info/si/) z namenom, da se znanje s tega področja približa lokalnim nevladnim organizacijam v pomoč pri reševanju njihovih lokalnih problematik s področja varstva okolja in urejanja prostora. Pravno-informacijski center nevladnih organizacij – PIC organizira dogodek v okviru projekta in [Plan B za Slovenijo](http://www.planbzaslovenijo.si/plan-b-za-slovenijo) (mreža nevladnih organizacij s področja varstva okolja) in [Mreže za prostor](http://mrezaprostor.si/2012/) (mreža nevladnih organizacij s področja urejanja prostora), ki sta financirana iz sredstev Evropskega socialnega sklada.